jkorsvik/nowiki_second_scrape_merged huggingface dataset:
Lucent Public License

Lucent Public License er en programvarelisens for åpen kildekode som er skapt av Lucent Technologies. Den har blitt utgitt i to versjoner: Versjon 1.0 og versjon 1.0.2.
Selv om den ikke er de mest kjente lisenser, har mange produkter blitt lansert under den. Den er godkjent av Open Source Initiative. Free Software Foundation uttaler at
Dette er en fri programvarelisens, men den er ikke kompatibel med GNU GPL på grunn av dets valg av lovklausuler. Vi kanbefaler ikke at di bruker denne lisensen for ny programvare som du skriver, men det er greit å bruke og forbedre Plan 9 under denne lisensen.
Klausulen som gjør den inkompatibel med GNU GPL er: «Denne avtale er styrt av lovene i staten New York og lovene om intellektuell eiendom i Amerikas forente stater».


== Referanser ==


== Eksterne lenker ==
Lucent Public License Version 1.0
Lucent Public License Version 1.02
Hybridkjerne

En hybridkjerne er en operativsystemkjerne som prøver å forene aspekter fra både mikrokjerner og monolittiske kjerner. Kategorien er kontroversiell på grunn av dens likhet med monolittiske kjerner, og begrepet er blitt forkastet av Linus Thorvalds som anser det som et rent markedsføringstriks.
Ideen bak hybridkjerner er å ha en struktur som ligner på en mikrokjerne, men implementere denne strukturen på samme måte som en monolittisk kjerne. I motsetning til mikrokjerner har hybridkjerner nesten alle operativsystemtjenester i kjerneområdet og ikke brukerområdet. Liksom monolittiske kjerner er der ingen svekkelse av ytelsen ved at man må sende meldinger mellom kjerneområdet og brukerområdet, slik tilfelle er i mikrokjerner.


== Eksterne lenker ==
«Sysinternals article about the NT Native API». Arkivert fra originalen 15. mars 2006. Besøkt 24. juli 2006.
Vx32

Vx32 er en virtuell utvidelse og en virtuell maskin på applikasjonsnivå som er implementert som et bibliotek i brukermodus og som er konstruert for å kjøre x86-kode. Applikasjoner kan lenkes til og bruke Vx32 for å skape et trygt, operativsystemuavhengig utførelsesmiljø. Vx32 finnes for Linux, FreeBSD, Mac OS X og Plan 9. Siste versjon er 0.12.


== Eksterne lenker ==
The Vx32 Virtual Extension Environment
Stein Bull-Hansen

Stein Bull-Hansen (født 30. juni 1961) er en norsk musiker, gitarist, mandolinist og låtskriver. Han er mest kjent som gitarist og mandolinist i Øystein Sundes backingband Meget i sløyd. Han har også spilt i band og for artister som Guys in Disguise, New Action, Berserk Bastards, Moms Orkester, New Jordal Swingers, Eigil Berg, Trond Granlund, Frank Aleksandersen og Eli Rygg. Han ga i 2015 ut sitt første soloalbum Just Married. 


== Diskografi ==


=== Som soloartist ===


==== Album ====
Just Married (2015)


=== Guys in Disguise ===


==== Album ====
Guys in Disguise (1994)


==== Singler ====
One Goal (1994)
Roxy (1994)


=== Øystein Sunde ===
Nå er begeret nådd (1999)
Sånn er’e bare (2005)
Sundes verden (2006)
Sundes verden – 52 av de aller beste (2006)
Meget i sløyd (2008)
Puslespill (2012)
Bestefar (2016)SinglerSnøfreser'n/FBI (1999)
Tass/Jeg kommer ikke på nettet (sånn er'e bare) (2005)
Han hadde båt (2008)
Det står skrevet i grøfta (2008)


=== New Action ===
Do the Samba/Do the Samba Yourself (1985)


=== Berserk Bastards ===
Sailing Away (2012)SinglerInto the Sun (2011)
Spread the Love (2012)
Sjørøverkapteinen Knutsen (2013)
Trollmannen Lurifiks (2013), med Anita Hegerland


=== Deltar på ===
Eli Rygg: Ballongen som fløy (1989)
Sizz & The Blue Bag: Just in Time (1990)
Anita Skorgan: Julenatt (1994)
Sesam Stasjon: Nye spor (1995)
Frydenlund: Ut av skapet (1996)
Sigurd Køhn: More Pepper, Please (1996)
Ciwan Haco: Bilûra Min (1997)
Ciwan Haco: Destana egîdekî (1998)
New Jordal Swingers: Speilet (2001)
New Jordal Swingers: Indigo (2001)
Uhu!: Uhu! (2001)
Frank Aleksandersen: Si det som det er (2001)
Erlend Loe, Jan Eggum & Marit Moum Aune: Antons villfaring (2002)
New Jordal Swingers: Salige sommer (2002)
Uhu!: Uhu! Vol. 3 (2003)
Drangedal Bortforklaring: Smak og bedrag (2003)
Barneselskapet: Barne-TV favoritter (2003)
Vidar Sandbeck-hyllest: Gull i fra grønne skoger (2003)
Clausen + Wille: FRI (2003)
New Jordal Swingers: 45 Beste! (30 år med rock’n’roll) (2004)
Mette Skogseide: Transangen (2004)
Barnas supershow: Barnas Supershow – Musikk fra TV-serien (2004)
The Blackbirds: Easy (2005)
Frank Aleksandersen: Uhørt (2005)
Barnas supershow: Barnas Supershow Vol. 2 – Musikk fra TV-serien (2005)
Barnas supershow: Barnas Supershow Vol. 3 – Musikk fra TV-serien (2006)
Uhu!: De beste fra Uhu! (2008)
Deadwood: Things Have Changed (2011)
Eigil Berg: Låtskriver (2011)
Jon Eikemo: Wildenvey – En dikter i sitt rike (2011)
Jarle Aabø: 14 sanger (2012)
New Jordal Swingers: NJS–Live! (2014)
Amund Bjønness: Hold meg igjen (2014)
Amund Bjønness: Ansikter (2014)
Jarle Aabø: Lille Persille (2016)
Jarle Aabø: Snart er det jul (2016)
Jarle Aabø: Min hemmelighet (2018)


== Eksterne lenker ==
(en) Stein Bull-Hansen på Discogs
Cambridge Distributed Computing System

Cambridge Distributed Computing System er et distribuert operativsystem som ble utviklet i 1980-årene av Cambridge University. Det vokste frem på lokalnettet Cambridge Ring, som ble brukt til å koble sammen datamaskiner.Cambridge System knyttet dataterminaler til såkalte «prosessorbanker». Under innlogging, måtte brukeren be denne banken om tilgang til en maskin av en gitt arkitektur og en gitt mengde dataminne. Systemer tildelte da brukerne en maskin som under innloging fungerte som deres «personlige» datamaskin. Datamaskinen i prosessorbanken kjørte operativsystemet TRIPOS. I tillegg sørget tjenere med spesialbygd maskinvare for tilgang til datafiler og andre tjenester. På sin høyde bestod Cambridge System av rundt 90 datamaskiner.Cambridge System påvirket i stor grad Plan 9.


== Referanser ==
Alef (programmeringsspråk)

Alef er et programmeringsspråk som ble konstruert for det distribuerte operativsystemet Plan 9. Språket ble konstruert av Phil Winterbottom ved Bell Laboratories og ble lansert i 1992. Alef implementerte den kanalbaserte modellen i programmeringsspråket Newsqueak i et kompilert språk som lignet på C. Alef var også påvirket av språket Communicating sequential processes.
Alef påvirket i sin tur programmeringsspråkene Limbo, Rust og Go.
Utviklingen av Alef ble forkastet i versjon 3 av Plan 9.
also, in a February 2000 slideshow, Pike noted: "…although Alef was a fruitful language, it proved too difficult to maintain a variant language across multiple architectures, so we took what we learned from it and built the thread library for C."


== Referanser ==
Inferno (operativsystem)

Inferno er et distribuert operativsystem som først ble utviklet av Bell Laboratories, men som nå blir utviklet av Vita Nuova Holdings som fri og åpen programvare. Inferno er en avlegger av operativsystemet Plan 9, og bygger på forskning som Bell Laboratories har foretatt innen operativsystemer, programmeringsspråk, kompilatorer, datagrafikk, nettverk og portabilitet. Navnet på operativsystemet og mange av dets tilknyttede programmer, såvel som det nåværende selskapet, ble inspirert av Dante Alighieris epos ’’Den guddommelige komedie’’.
Første versjon av Inferno ble lansert i 1996. Siste versjon er versjon 4, som ble lansert 28. mars 2015.


== Eksterne lenker ==
hjemmeside
Stuingsplan

Stuingsplan  er et dokument som viser hvor de ulike varer er lastet i et skip, f.eks tankskip, hvilke  typer olje i hvilke rom, bulkskip, hvilke typer kunstgjødsel i de forskjellige rom. Før tørrlasteskip lastens fordeling over hele båten.

Planene er brukt til å maksimere økonomien i shipping og sikkerhet om bord.


== Eksterne lenker ==
Definisjon på Stuingssplan [1]
Helse Vest Innkjøp

Helse Vest Innkjøp HF var et helseforetak eiet av Helse Vest. Det ble stiftet 7. april 2015 og hadde ansvar for anskaffelse av varer og tjenester. Den 1. desember 2016 ble foretaket innlemmet i Sykehusinnkjøp.Helseforetaket hadde ca. 60 ansatte. Hovedkontoret var i Bergen, med avdelingskontorer i Stavanger, Haugesund, Førde og Nordfjordeid.


== Referanser ==


== Eksterne lenker ==
Nettside
Jørginus Grande

Jørginus Olsen Grande (født 22. juli 1854 i Framverran, død 7. april 1918 i Framverran) var underoffiser, gårdbruker på Øvre Grande i Framverran og ordfører i Verran 1905–1910.Valgene i Verran i 1904 og 1907 var flertallsvalg, og Grande ble derfor ikke valgt på noen partiliste. Venstreorganet Nordenfjeldsk Tidende beskrev ordfører Grande som «gammel høyremann».Han gikk på underoffiserskole i Trondheim i 1875, og nevnes som sersjant da han overtok gården i 1899. Ved sin død i 1918 var han fanejunker. Han overtok gården etter mora i 1899. Etter hans død i 1918 satt enka Emilie med gården til sønnen Olaf overtok i 1924.


== Referanser ==
Shūmon aratame

Shūmon aratame var en inkvisitorisk institusjon i middelalderen i Japan, etablert i 1640, hvis rolle var å utrydde kristendommen i landet.
Institusjonen ble ledet av en såkalt shūmon aratame yaku (generalinkvisitor). Den siste av dem ble utnevnt i 1792. Systemet ble også brukt som en slags folketelling, og selv etter at kristendommen ikke utgjorde noen trussel lenger (mot midten av det 17. århundre), fortsatte opptellingen de fleste steder til slutten av Tokugawa-perioden, og noen steder helt til den første folkeoptellingen fant sted i det moderne Japan i 1872.Alle husholdene måtte bevise at ingen i familien var kristen ved å la seg registrere som buddhister hos et tempel under det såkalte terauke-systemet. Templene hadde religiøse folkeregistre (shumon aratame cho), som ble brukt som bevis for at alle familiemedlemmene ikke var kristne. Systemet ble først innført på de stedene som var under direkte kontroll av Tokugawa-shogunatet, men i 1665 påla shogunatet alle lokale daimyō å opprette lokale avdelinger, kalt shumon bugyö.Personene som ble funnet å være kristne ble pålagt å konvertere. De som motsatte seg, ble drept sammen med hele familien. Mot midten av det 17. århundre hadde mellom 2 000 og 3 000 japanere blitt drept fordi de ikke ville gå over til buddhismen.


== Referanser ==


== Litteratur ==
Japan, An Illustrated Encyclopedia, Kodansha Ltd., 1993, s. 1425
Luke Roberts, Mercantilism in a Japanese Domain: The Merchant Origins of Economic Nationalism in 18th-Century Tosa, Cambridge University Press, 1998, s. 57-58.
Vickers Vildebeest

Vickers Vildebeest og den tilsvarende Vickers Vincent var to store to-til tre-seters dobbeltdekkere, konstruert og bygget av Vickers-Armstrongs og brukt som lette bombefly og torpedobombere i hæren, samt i flere andre roller. Første fly fløy i 1928 og var i tjeneste frem til starten av Andre verdenskrig, og det siste Vildebeests fløy mot Japanske styrker over Singapore og Java i 1942.


== Design og utvikling ==


=== Vildebeest ===
Flyet ble bygget etter Air Ministrys spesifikasjon for en land-basert torpedobomber for RAF til å erstatte Hawker Horsley. Prototypen Vildebeest med hel-metall skrog med en sittebrønn, unstaggered med stoff-dekkede vinger og haleror ble først fløyet i april 1928 som Vickers Type 132, drevet av en Bristol Jupiter stjernemotor.Etter første vurdering ble Vildebeest nominert for evaluering mot Blackburn Beagle og Handley Page Hare. Da Jupiter VIII utsatte flyet for vibrasjon ble en ny prototype, Vickers Type 204 utstyrt med en Armstrong Siddeley Panther IIA motor, og etter ytterligere testing ble æVickers konstruksjon bekreftet som vinneren av konkurransen men motorproblemene vedvarte inntil typen ble testet med en ny versjon av Jupiter, senere ble kjent som Bristol Pegasus. En første ordre ble plassert i 1931 for ni fly, og første ble levert i september 1932.Videre produksjonen fulgte med en forbedret versjon utstyrt med en 635 Hk Pegasus IIM3 i tjenesten, men etter bare 30 eksempler hadde blitt produsert bad Air Departementet har om en endring som la til plass til et tredje crew, og som ble betegnet Vildebeest Mk.III, hvorav 150 eksemplarer ble bygget for RAF.Mark IV fikk en mye kraftigere, 825 Hk Bristol Perseus sideventilert stjernemotor montert i en NACA [[cowling]] som fikk en betydelig bedre ytelse, økt maksimal hastighet til 251 km/t og klatreevnen til 4,3 m/s. Imidlertid, i denne versjonen fikk Perseus problemer med overoppheting, og denne versjonen ble dermed ansett som uskikket for tropisk tjeneste med produksjon begrenset til 18 som alle ble plasert ved hjemmebaserte skvadroner.


=== Vincent ===
I 1931 utarbeidet Vickers på eget initiativ en ny versjon av Vildebeest for å erstatte RAF's Westland Wapitis og Fairey IIIF, til Hærens engasjement i Midtøsten. Vellykkede tester ble gjennomført i Midtøsten, Sudan og Øst-Afrika med en konvertert Vildebeest I for å teste flyet som et flerbruksfly i 1932–1933, og Spesifikasjon 16/34 ble trukket opp rundt tre mann Vildebeest, som ble kåret til Vickers Vincent: forskjeller fra Vildebeest var minimal (den første produksjonen Vincent var, konverterte fra en Vildebeest Mk.II), hovedsakelig fjerning av torpedo utstyr, avsetning for en ekstra drivstofftank, melding-pick-up og pyrotekniske signalering utstyr.


== Referanser ==
Mimadjinga

Mimadjinga er en slekt av biller som tilhører den store underfamilien Lamiinae i familien trebukker (Cerambycidae). Slekten omfatter bare én kjent art.


== Utbredelse ==
Slekten er utbredt på Sumatra.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Desmiphorini J. Thomson, 1860
Slekten Mimadjinga Breuning, 1940
Mimadjinga flavovittata Breuning, 1940


== Kilder ==
Katalog med utbredelsesdata Arkivert 7. april 2014 hos Wayback Machine.
Liste over slektene


== Eksterne lenker ==
Bildegalleri Arkivert 2. desember 2016 hos Wayback Machine.
(en) Mimadjinga i Encyclopedia of Life 
(en) Mimadjinga i Global Biodiversity Information Facility 
Mimadjinga – detaljert informasjon på Wikispecies 
(en) Desmiphorini – kategori av bilder, video eller lyd på Commons
Guayuriba

Guayuriba er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Nokså små, sylindriske, blanke, brune trebukker med hvite flekker på dekkvingene, noen ganger også på pronotum. Antennene er betydelig lengre enn kroppen, det første leddet er forstørret og klubbeformet. Pronotum er sylindrisk uten tenner på sidene. Dekkvingene har litt utstående "skuldre".


== Utbredelse ==
Slekten er kjent fra Panama, Colombia og Peru.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Hemilophini J. Thomson, 1868
Slekten Guayuriba Lane, 1970
Guayuriba bezarki Audureau & Demez, 2016
Guayuriba dilaticeps (Bates, 1881)


== Kilder ==
Liste over slektene
Katalog med utbredelsesdata Arkivert 2. desember 2016 hos Wayback Machine.


== Eksterne lenker ==
Bildegalleri Arkivert 2. desember 2016 hos Wayback Machine.
(en) Guayuriba i Encyclopedia of Life 
(en) Guayuriba i Global Biodiversity Information Facility 
Guayuriba – detaljert informasjon på Wikispecies 
(en) Hemilophini – kategori av bilder, video eller lyd på Commons
Kongeegen

Kongeegen eller konge-egen er et gammel eketre i Jægerspris Nordskov ved Jægerspris på Sjælland. Den har en anslått alder på 1500 – 2000 år, hvilket trolig gjør den til Nordeuropas eldste eketre.Kongeegen har en gang hatt en omkrets på over 14 meter, og var et stort tre allerede i Gorm den gamles regjeringstid. Kong Frederik VII og Grevinne Danner skal en gang ha søkt tilflukt i treets hulrom i forbindelse med et tordenvær.I 1986 ble en podning, Danneregen – til minne om Grevinne Danner, plantet i parken ved Jægerspris slott av prins Henrik.


== Referanser ==
Arne Karlsen

Arne Karlsen (født 24. desember 1892 i Framverran, død 17. oktober 1965 i Framverran) var handelsmann og poståpner i Venneshamn og ordfører i Verran høsten 1928.Han ble ordfører fra 15. august 1928 og ut året etter at ordfører Gunnar Aftret tiltrådte stillingen som lensmann i Verran 1.7.1928. I perioden 1926–28 satt han i kommunestyret for «Upolitisk liste», tidligere hadde han blant annet stilt på «Søndre Verrans valgliste» og for «Velgerpartiet»; han blir likevel regnet som en Senterparti-ordfører i Senterpartiets fylkeslags historie og omtalt som Venstremann i Verran Aps oversikt. Han var ellers medlem av kommunestyre og skolestyre i «en årrekke», og også formann i skolestyret. Han var forretningsfører i Trygdekassen, formann i styret for Mosvik Sparebank og revisor i Verran Sparebank.Handelsstedet Venneshamn ble etablert i 1888 av faren Ernst Karlsen (1857–1902). Arne Karlsen overtok forretningen etter sin stemor i 1918 og drev forretningen til 1958. Han var poståpner 1926–1963.


== Referanser ==
Cristipocregyes

Cristipocregyes er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, kraftig, mørkt brunlig trebukk. Antennene er tynne og noe lengre enn kroppen, det innerste leddet med en påfallende "vorte" i spissen. Hodet er kledt med lyse hår. Pronotum har lett rundede sider, med en liten, butt tann nær forhjørnet. Dekkvingene har markerte "skuldre" og er litt avsmalnende bakover, nær spissen med en rund, lyskantet, okergul flekk, området bak denne er også okergult. Beina, særlig leggene, er tett kledte med lyse hår.


== Levevis ==
Disse billene har larver som lever i død ved av løvtrær, ofte like under barken.


== Utbredelse ==
Arten er bare kjent fra Laos.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Mesosini Thomson, 1860
Slekten Cristipocregyes Breuning, 1965
Cristipocregyes rondoni Breuning, 1965


== Kilder ==
Katalog med utbredelsesdata Arkivert 24. april 2016 hos Wayback Machine.
Liste over artene


== Eksterne lenker ==
Bildegalleri Arkivert 2. desember 2016 hos Wayback Machine.
(en) Cristipocregyes i Encyclopedia of Life 
(en) Cristipocregyes i Global Biodiversity Information Facility
Presidio (Texas)

Presidio er en by i den amerikanske delstaten Texas. Presidio ligger i Presidio County ved Rio Grande, som danner grensen til Mexico. På den andre siden av elven ligger mexicanske Ojinaga. Ved folketellingen i 2010 hadde Presidio 4 426 innbyggere. Presidio ligger ved stamveien U.S. Route 67 og jernbanen South Orient Rail Line/Ferrocarril Chihuahua al Pacífico mellom San Angelo i Texas og Los Mochis i Mexico.
I dette området, hvor Rio Conchos springer ut i Rio Grande, slo indianerstammer av jegere og sankere seg ned for tusenvis av år siden. På 1200-tallet hadde de utviklet jordbruk og bosatt seg i små landsbyer. Den spanske kolonisatoren Álvar Núñez Cabeza de Vaca kom hit i 1535. En spansk misjonsstasjon ble opprettet på stedet i 1683, og rundt 1760 en straffekoloni og en militærgarnison med 60 menn. Etter den mexicansk-amerikanske krigen slo de første hvite amerikanerne seg ned i området. Presidio fikk jernbaneforbindelse og lokalt selvstyre i 1930.


== Referanser ==
Ytre Gjelhøi

Ytre Gjelhøi er et fjell i Skjåk kommune i Innlandet. Det ligger på sørsida av Tundradalen og har en høyde på 1 943 meter over havet.


== Se også ==
Liste over Norges høyeste fjell
Liste over fjell i Skandinavia


== Referanser ==
Davide Simoncini

Davide Simoncini (født 30. august 1986) er en sanmarinsk fotballspiller som for øyeblikket spiller for den sanmarinske klubben AC Libertas. Simoncini har tidligere spilt for blant andre Santa Giustina og Torconca Cattolica. Davide Simoncini og hans tvillingbror Aldo Junior Simoncini (målvakt) spiller også for herrelandslaget til San Marino.


== Landslagskarriere ==
Simoncini debuterte for San Marino i en vennskapskamp hjemme mot Albania den 16. august 2006 (0–3). Begge brørdrene Simoncini ble historiske da de scoret hvert sitt selvmål mot Sverige den 7. september 2010, hvor de ble det første tvillingparet til å ha scoret selvmål i samme kamp under en landskamp.


== Meritter ==
AC LibertasCoppa Titano (1): 2013/2014
Super Coppa Sammarinese (1): 2014/2015


== Referanser ==


== Eksterne lenker ==
(en) Davide Simoncini – FIFA 
(en) Davide Simoncini – UEFA 
(en) Davide Simoncini – Transfermarkt 
(en) Davide Simoncini – national-football-teams.com 
(en) Davide Simoncini – WorldFootball.net 
(en) Davide Simoncini – Soccerway 
(en) Davide Simoncini – EU-Football.info 
(en) Davide Simoncini – FBref
Larian Studios

Larian Studios er et belgisk videospillutviklingsselskap grunnlagt i 1996 av Swen Vinckel. Larian har fokus på utvikling av rollespill og læringsspill.
Larians første prosjekt The Lady, the Mage and the Knight (LMK) ble stoppet av utgiveren 6 måneder før det var ferdig, og strategispillet L.E.D Wars ble det første spillet fra Larian publiset av Ionos i 1997. Fra 2013 publiserte Larian sine egne spill.
I 2002 kom Divinity: Sword of Lies solgt som Divine Divinity, som startet en serie med rollespill. Oppfølgeren Beyond Divinity kom i 2004, og samme år kom KetnetKick som gjorde at barn kunne lage innhold og vise det på den belgiske TV-kanalen Ketnet.I 2008 kom KetnetKick2 og 24. juli 2009 kom et nytt rollespill i Divinity-serien, Divinity II: Ego Draconis. Divinity II: Flames of Vengeance kom i 2010 og i august 2013 kom Divinity: Dragon Commander som var et sanntidsstrategispill.
I 2014 utgav Larian Divinity: Original Sin som ble en bestselger. Over én million dollar ble hentet inn til prosjektet gjennom Kickstarter. I 2015 kom en «Enhanced edition» med ekstra innhold og en litt lengre hovedhistorie.
12. august 2015 kunngjorde Larian Divinity: Original Sin II. Kickstarter-målet på 500000$ ble nådd på mindre enn 12t. Spillet ble utgitt 14. september 2017.I juni 2019 ble det offentliggjort at Baldur's Gate 3 skulle bli produsert av Larian Studios for PC og Stadia.  Spillet er planlagt å komme en gang i 2021, men som "Early Access" i september 2020 . 


== Spill ==
LED Wars (1998)
The Lady, the Mage and the Knight (aldri utgitt)
Divine Divinity (2002)
Beyond Divinity (2004)
Divinity II|Divinity II: Ego Draconis (2009)
Divinity II|Divinity II: Flames of Vengeance (2010)
Divinity: Dragon Commander (2013)
Divinity: Original Sin (2014)
Divinity: Original Sin Enhanced Edition (2015)
Divinity: Original Sin 2 (2017)LæringsspillKetnet Kick (2004)
Adventure Rock (2008)
Ketnet Kick 2 (2008)
GulliLand (2009)


== Referanser ==


== Eksterne lenker ==
(en) Offisielt nettsted 
Larian Studios hos MobyGames
Mattia Stefanelli

Mattia Stefanelli (født 12. mars 1993) er en sanmarinsk fotballspiller som for øyeblikket spiller for den sanmarinske klubben San Marino. Simoncini har tidligere spilt for blant andre AC Cesena, FC Crotone og Juvenes/Dogana.


== Landslagskarriere ==
Stefanelli debuterte for San Marino i en EM-kvalifiseringskamp hjemme mot Litauen den 8. september 2014 (0–2). Hans første mål for San Marino kom i en VM-kvalifiseringskamp borte mot Norge den 11. oktober 2016 (4–1). Denne scoringen var forøvrig San Marinos første bortemål i en VM-kvalifisering på 15 år.


== Referanser ==


== Eksterne lenker ==
(en) Mattia Stefanelli – UEFA 
(en) Mattia Stefanelli – Transfermarkt 
(en) Mattia Stefanelli – national-football-teams.com 
(en) Mattia Stefanelli – Soccerway 
(en) Mattia Stefanelli – EU-Football.info 
(en) Mattia Stefanelli – FBref
Gili Cohen

Gili Cohen (født 19. juni 1991) er en israelsk judoka.
Hun representerte Israel under Sommer-OL 2016 i Rio de Janeiro, der hun ble utslått i andre runde.Under Sommer-OL 2020 i Tokyo som ble arrangert i 2021, ble hun utslått i åttendedelsfinalen.


== Referanser ==


== Eksterne lenker ==
(en) Gili Cohen – Olympics.com 
(en) Gili Cohen – Olympic.org 
(en) Gili Cohen – Olympedia 
(en) Gili Cohen – Sports-Reference (OL-resultater – arkivert) 
(en) Gili Cohen – JudoInside 
(en) Gili Cohen – TheSports.org